《隐居杂兴 其七》
明代·薛亹

脱却尘寰是与非，身閒幸喜际雍熙。漫誇骥足腾千里，且效鹪林借一枝。

积雪烹茶因待客，敲冰研墨为题诗。年来与世浑无事，细把经书日课儿。

作者简介：薛亹，字崇文，号清墅。先世为福建诏安人，明武宗正德年间，携妻子入潮，居于东津，附饶平籍。著有《清墅集》三卷。清乾隆修《潮州府志》卷三〇、清光绪《饶平县志》卷九有传。